શહેરના જાગનાથ પ્લોટમાં આવેલ પંચશીલ એપાટર્મેન્ટમાં રહેતા અને ભુપેન્દ્ર રોડ ઉપર સોનાની દુકાન ધરાવતા દીપકભાઈ મનસુખલાલ સાગર નામના સોની આધેડ વેપારીએ પ્રનગર પોલીસ સ્ટેશનમાં બે અજાણ્યા શખ્સો સામે નોંધાવેલી ફરિયાદમાં જણાવ્યું હતું કે તેઓ ગત તારીખ ૨૪ સપ્ટેમ્બરના રોજ પોતાની કાર લઈને માતા મંજુલાબેન સાથે યાજ્ઞિક રોડ ઉપર આવેલ એચડીએફસી બેંકમાં પૈસા ઉપાડવા ગયા હતા માતા મંજુલાબેનના ખાતામાંથી દોઢ લાખ ઉપાડીને આધાર કાર્ડ, પાન કાર્ડ વગેરે એક થેલીમાં રાખ્યું હતું જે થેલી માતા મંજુલાબેન પાસે હતી તેઓ પરત ઘરે આવ્યા હતા અને પાર્કિંગમાં ગાડીમાંથી ઉતરતા જ એક બાઇકમાં બે શખ્સો માતા પાસે ધસી આવ્યા હતા અને વૃદ્ધાના હાથમાં રહેલી થેલી પાછળ બેઠેલો ઈસમ ઝૂંટવી બંને ભાગી ગયા હતા દેકારો કરતા પગી સહિતનાઓ દોડી આવ્યા હતા અને પાછળ જઈને આજુબાજુની શેરીઓમાં તપાસ કરી હતી પરંતુ કોઈ મળી આવ્યું ન હતું બાદમાં સામાજીક કામ સબબ પરિવાર બહારગામ ગયો હોવાથી તે કામ પૂરું કરીને હવે ફરિયાદ નોંધાવી હતી આ અંગે પ્રનગર પીઆઇ બી એમ કાતરીયાના માર્ગદર્શન હેઠળ અશોકભાઈ કલાલ સહિતના સ્ટાફે ગુનાનો ભેદ ઉકેલવા સીસીટીવી ફૂટેજ આધારે તપાસ હાથ ધરી છે સમડી ગેંગ બેંકથી જ પીછો કરતી હોવાની પોલીસે શંકા વ્યક્ત કરી છે.